stanford-oval/wikipedia huggingface dataset:
צדוק בן ארצי
קורות חייו

נולד ליצחק בן ארצי, שנפל בקרב על הר ציון במלחמת ששת הימים. בצעירותו קיים בן ארצי, מצאצאי הרב יעקב יצחק מפשיסחה, אורח חיים חילוני. הוא שירת בצה"ל כנווט קרב. בהמשך חזר בתשובה, למד בישיבת מרכז הרב ובכולל ארץ חמדה, וכיהן כרב חיל האוויר. בשנת 2001 הקים הרב הצבאי הראשי תא"ל הרב ישראל וייס את ענף "ערכי תורה ללחימה" ברבנות הצבאית והעמיד בראשו את הרב בן ארצי. ייעודו של הענף היה לעורר מוטיבציה בקרב החיילים ולהנחיל להם ערכים של מצוינות אישית ושל ציונות. בעקבות ביקורת שהופנתה כלפי הרבנות הצבאית, השתנה שם הענף ל"תחום תודעה יהודית".
בתקופת כהונתו של הרב הצבאי הראשי תא"ל הרב אביחי רונצקי, התרחבה פעילות תחום תודעה יהודית תחת פיקודו של הרב בן ארצי. בתקופה זו הגיעה הפעילות החינוכית של הרבנות ביחידות צה"ל להיקפים נרחבים, בפרט בהפעלת חמ"ל המארגן ללוחמים ולקצינים בצה"ל סופי שבוע וסיורים ערכיים בירושלים. פעילות הרב בן ארצי בענף שעליו הופקד נערכה תוך מאבק סמכויות מול חיל החינוך, ותוך התמודדות עם ביקורת מגורמים בצבא ובתקשורת שראו בפעילותו הטפה דתית ופוליטית.
באוגוסט 2014 השתחרר משירות פעיל בצה"ל. כיום משמש בן ארצי כמרצה במילואים בתחום תודעה יהודית.
הרב בן ארצי נשוי לרבקה, בתו של פרופ' אברהם כוגן, ומתגורר בשכונת נוף ציון בירושלים, שבה הוא משמש באופן בלתי רשמי כרב השכונה.
הערות שוליים

↑  טולי פיקרש, הרבנות הצבאית מציגה: מהפך, באתר עיתון הצופה
↑  עמוס הראל‏, בכירים בצה"ל: הרבנות שוטפת את המוח לצבא, באתר וואלה, 23 באוקטובר 2008
↑  אודות חיל הרבנות הצבאית, באתר "אנשים ברשת" של צה"ל
↑  עמוס הראל, כך מחזיר הרב הצבאי את צה"ל בתשובה, באתר הארץ, 23 באוקטובר 2008
↑  עמוס הראל, מלחמת תרבות, באתר הארץ, 23 באוקטובר 2008
↑  עמוס הראל‏, בכירים בצה"ל: הרבנות שוטפת את המוח לצבא, באתר וואלה, 23 באוקטובר 2008
פייר בולז

| --- | --- |

בולז ב-1968
 לידה:  26 במרץ 1925 מונבריסון, צרפת 
 פטירה:  5 בינואר 2016 (בגיל 90) באדן-באדן, הרפובליקה הפדרלית של גרמניה 
 שם לידה:  Pierre Louis Joseph Boulez 
 מוקד פעילות:  צרפת 
 תקופת הפעילות:  מ-1945 
 מקום לימודים:  הקונסרבטואר של פריז 
 עיסוק:  מלחין, מנצח, מחבר
 זרם:  מוזיקה קלאסית של המאה ה-20 
 סוגה:  מוזיקה קלאסית 
 שפה מועדפת:  צרפתית, גרמנית 
 כלי נגינה:  פסנתר 
 חברת תקליטים:  דויטשה גרמופון, סוני קלאסיקל 
 פרסים והוקרה:  מדליית גתה (1987)  פרס חזית הידע של קרן BBVA (2012)  פרס רוברט שומאן לשירה ומוזיקה (2012)  פרס אדיסון (2010)  פרס קיוטו באמנות ופילוסופיה (2009)  פרס וולף לאמנויות (2000)  פרס בך של העיר החופשית של המבורג (2015)  העיטור האוסטרי למדע ואמנות (1983)  פרס גרומאייר להלחנה (2001)  דוקטור לשם כבוד מהאוניברסיטה החופשית של בריסל (1988)  דוקטור לשם כבוד מהקולג' המלכותי למוזיקה (1995)  פרס ארנסט פון סימנס (1979)  פרס פולר למוזיקה (1996)  מפקד במסדר האימפריה הבריטית (1979)  פרס לאוני סונינג למוזיקה (1985)  פרימיום אימפריאל (1989)  פרס תאודור אדורנו (1992)  מדליית הזהב של החברה הפילהרמונית המלכותית (1997)  פרס גלן גולד (2002)  פרס האמנות של ברלין (1996)  פרס גרומאייר (2001)  פור לה מריט  אות מסדר ההצטיינות במדעים ואמנויות של גרמניה  מדליית ההצטיינות לתרבות  הצלב הגדול של מסדר החרב של יעקב הקדוש  עיטור  מסדר הכבוד של הרפובליקה הפדרלית של גרמניה בדרגת מפקד בכיר  פרס גראמי  אות הזהב לשירות העיר וינה  Royal Philharmonic Society Music Awards  מפקד מסדר האמנויות והספרות 
 פרופיל ב-IMDb
 
פייר בולז ב־2004
פייר בולז (בצרפתית: Pierre Boulez;‏ 26 במרץ 1925 – 5 בינואר 2016) היה מלחין, מנצח, מחבר ומייסד צרפתי של כמה מוסדות מוזיקליים. נחשב לאחד מהמלחינים הבולטים ופורצי הדרך במאה ה־20. היה חבר בקולז' דה פראנס.
ביוגרפיה > בולז המנצח

בולז היה גם מנצח בעל שם עולמי, שניצח על רוב התזמורות הסימפוניות וההרכבים מן השורה הראשונה למן שלהי שנות ה־50'. הוא היה מנצח ראשי של תזמורת רשות השידור הבריטית משנת 1971 ועד 1975, ובאותה עת גם מנהל מוזיקלי של הפילהרמונית של ניו יורק, משנת 1971 עד 1977. כמו כן היה מנצח אורח ראשי בתזמורת הסימפונית של שיקגו.
בולז נודע בעיקר בפרשנויותיו המלוטשות לקלאסיקה של המאה העשרים – קלוד דביסי, מוריס ראוול, גוסטב מאהלר, ארנולד שנברג, איגור סטרווינסקי, בלה בארטוק, אנטון וברן ואדגר וארז – וכן העלה פעמים רבות מספור יצירות חדשות, בנות זמננו. צלילות, דיוק, קלות תנועה מקצבית וכבוד לכוונות המלחינים, כפי שהן מופיעות בפרטיטורה, מציינים את סגנון הניצוח שלו. בולז מעולם לא השתמש בשרביט לניצוח, אלא בידיו בלבד. רפרטואר המאה ה־19 שלו מתמקד בלודוויג ואן בטהובן, הקטור ברליוז, אנטון ברוקנר ובייחוד ריכרד וגנר.
ביוגרפיה > בולז המחבר

בולז היה גם מחבר רהוט, דק־תפישה ומקיף בנושאי מוזיקה. כמה מאמרים שכתב – הבולט שבהם הוא "שנברג מת" (1951) – היו פרובוקטיביים במתכוון, ונטו לפולמוסי. אחרים עסקו בסוגיות של טכניקה ואסתטיקה בכתיבה מעמיקה ומעוררת מחשבה, אף כי נגועה לעיתים בהשמטות. כתבים אלו פורסמו ברובם מחדש תחת הכותרות "Notes of an Apprenticeship", "Orientations: Collected Writings", "Boulez on Music Today", וכן במסגרת הוצאות מחודשות לכתב העת של מלחיני דרמשטאדט מן התקופה, Die Reihe.
הנצחה

בדצמבר 2016 נחנך באופרה של ברלין אולם הקונצרטים על שם פייר בולז, אולמה המרכזי של אקדמיית ברנבוים־סעיד. את האולם, המיועד בעיקר לנגינת יצירות קאמריות או ליצירות שנכתבו להרכב סימפוני מוקטן, תכננו בהתנדבות האדריכל פרנק גרי ומהנדס האקוסטיקה יסוהיסה טויוטה.
רשימת יצירות נבחרות

ראו גם: רשימת יצירות בוויקיפדיה האנגלית.
« Notations », לפסנתר (1945)
סונאטינה לחליל ולפסנתר (1946)
סונאטה לפסנתר מס' 1 (1946)
סונאטה לפסנתר מס' 2 (1947‒1948)
« Structures », לשני פסנתרים, ספר ראשון וספר שני (1952 ו־1961)
« Le marteau sans maître », זמרת אלט, חליל אלט, גיטרה קלאסית, ויברפון, קסילופון, כלי הקשה וויולה (1953‒1955)
סונאטה לפסנתר מס' 3 (1957‒1963, לא גמורה: רק שניים מחמשת הפרקים פורסמו)
« Pli selon pli », לסופרן ולתזמורת (1957‒1962, נערכה סופית בשנת 1989)
« Domaines », גרסה ראשונה לקלרינט סולו, וגרסה שניים לקלרינט ולהרכב של שישה כלים (1968‒1969)
« Éclat/multiples », לתזמורת (1965‒1970, החלק השני אינו גמור)
« Cummings ist der Dichter », למקהלה ולהרכב (1970)
« Rituel in memoriam Bruno Maderna », לתזמורת (1974‒1975)
« Messagesquisse », לצ'לו סולו והרכב של שישה צ'לי (1976‒1977)
« Répons », לשני פסנתרים, נבל, ויבראפון, פעמוניות, צ'מבלו, תזמורת ואלקטרוניקה (1980‒1984)
« Dialogues de l'ombre double », לקלרינט ואלקטרוניקה (1985)
« Dérive 1 », לשישה כלים (1984)
« …explosante-fixe… » (גרסה ראשונה 1971‒1972, גרסה שנייה 1973‒1974, גרסה שלישית 1986, גרסה רביעית 1991‒1993)
« Anthèmes », לכינור סולו (1991)
« Incises », לפסנתר סולו (1994)
« Sur Incises » (הרחבה ופיתוח של « Incises »), לשלושה פסנתרים, שלושה נבלים ושלושה נגני כלי־הקשה (1996‒1998)
« Anthèmes 2 » (הרחבה ופיתוח של « Anthèmes »), לכינור ואלקטרוניקה (1997)
« Dérive 2 » (הרחבה ופיתוח של « Dérive 1 »), לאחד־עשר כלים (1988‒2006)
פלורן סינמה פונגול

פלורן סינמה פונגול (בצרפתית: Florent Sinama Pongolle, נולד ב-20 באוקטובר 1984 בסן-פייר, ראוניון) הוא כדורגלן עבר צרפתי ששיחק בעמדת החלוץ.
קריירת מועדונים

אחרי שהתחיל לשחק באקדמיית הנוער של המועדון הצרפתי לה הבר, נרכש פונגול על ידי ליברפול בשנת 2001, יחד עם בן דודו אנתוני לה טאלק, על ידי המאמן ז'ראר הוייה. הוייה התרשם מכישוריו של פונגול, לאחר שהציג יכולת טובה מאוד במהלך אליפות אירופה לנבחרות עד גיל 16, ואליפות העולם לנבחרות עד גיל 17 ב-2001. בטורניר אליפות העולם לנבחרות נערים, פונגול זכה בתואר השחקן המצטיין, ויחד עם נבחרת צרפת הצעירה זכו בתואר. למרות שנרכש על ידי ליברפול, נשאר פונגול לשחק בלה האבר למשך שנתיים כמושאל.
אחרי שחזר לליברפול, פונגול הפגין את יכולת הכיבוש הטובה שלו לאחר שכבש שערים רבים וחשובים עבור קבוצתו, ביניהם שערים חשובים במסגרת גביע ה-FA בעונת 2005-2006 נגד לוטון טאון, שסייעו לליברפול לזכות בסיום העונה בגביע, כמו גם שער חשוב נגד ריאל בטיס הספרדית באותה העונה. ב-31 בינואר 2006, פונגול הושאל למועדון הפרמייר ליג בלקברן רוברס, עד לסיום אותה העונה.
ב-30 באוגוסט 2006, סינמה פונגול חתם על חוזה לעונה אחת במועדון הספרדי רקראטיבו ולבה, עם אפשרות להארכה של שנתיים. ב-4 במאי 2007, המועדון האנדולסי, הכריז שפונגול חתם בשורותיו על מימוש הארכת חוזהו עד לשנת 2011, תמורת 4 מיליון אירו. במהלך שתי עונותיו ברקראטיבו סיים פונגול כמלך השערים של הקבוצה, עם 12 כיבושים בעונתו הראשונה, ו-10 בשנייה.
ב-2 ביולי 2008, סינמה פונגול חתם על חוזה לארבע שנים במדי אתלטיקו מדריד, תמורת סכום של כ-10 מיליון אירו. למרות שהובא כמחליף לחלוצי ההרכב של המועדון דייגו פורלאן וסרחיו אגוארו, פונגול נהנה מפציעתו של האורוגוואי וכבש 4 שערים בחמשת משחקיו הראשונים בקבוצה. מאוחר יותר, הוא זכה לדקות משחק כקשר קיצוני בשל פציעתו ומספר הרחקות שספג קפטן המועדון מקסי רודריגז.
ב-5 בספטמבר 2012 חתם לשנתיים ברוסטוב. ערך את הופעת הבכורה שלו במדי הקבוצה ב-16 בספטמבר בניצחון 0:1 על דינמו מוסקבה. ב-23 בספטמבר סינמה הבקיע את שערו הראשון במדי רוסטוב בהפסד 3-1 מספרטק מוסקבה.
נבחרת לאומית

לזכותו של פונגול הופעה 1 במדי נבחרת צרפת הבוגרת בשנת 2008.
תארים

גביע העולם עד גיל 17 - 2001 (צרפת עד-17)
ליגת האלופות - 2004/05 (ליברפול)
הסופר קאפ האירופי - 2004/05 (ליברפול)
הגביע האנגלי - 2005/06 (ליברפול)
הכדורגלן המצטיין בגביע העולם עד גיל 17  - 2001
מלך השערים בגביע העולם עד גיל 17  - 2001
צדוק דומניץ

| --- | --- |

דומניץ (מימין) משחק מול אישטוואן בילק ההונגרי באולימפיאדת השחמט 1964 בתל אביב.
 לידה:  15 באוקטובר 1933 תל-אביב, פלשתינה (א"י) 
 פטירה:  3 באפריל 2023 (בגיל 89)
 הישג בולט:  מקומות 1–3 באליפות ישראל 1961
 הדרגה הגבוהה ביותר:  אמן בכיר (דרגה ישראלית)
 מד כושר מרבי:  2350
 מד כושר נוכחי:  2210 (לא פעיל)
 מדינה:  ישראל
 
צדוק דומניץ (15 באוקטובר 1933 - 3 באפריל 2023) היה שחמטאי ישראלי בדרגת אמן בכיר (דרגה ישראלית).
דומניץ נולד בתל אביב ושיחק שחמט במועדון המקומי. בשנת 1961 הוא חלק מקומות 1–3 באליפות ישראל בשחמט (במשותף עם יצחק אלוני ויוסף פורת). באליפות 1963 הוא חלק מקומות 3–4 ובשנת 1965 מקומות 6–7.
צדוק דומניץ באולימפיאדת השחמט

בין השנים 1962 ל-1968 השתתף דומניץ ב-3 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1962 | עת | ישראל |  | 6.5 מ-10 | 5+ 3= 2- | 65.0 | 15 קבוצתי |
|  1964 | 3 | ישראל |  | 3.5 מ-13 | 0+ 7= 6- | 26.9 | 14 קבוצתי, 40 אישי |
|  1968 | עת | ישראל |  | 7 מ-12 | 4+ 6= 2- | 58.3 | 18 קבוצתי, 44 אישי |
הערות שוליים

↑  Domnitz, Zadok - Men's Chess Olympiads, באתר אולימפבייס (באנגלית)
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
פייר בורן

| --- | --- |

 לידה:  19 בספטמבר 1993 (בן 31) מבצר ריילי, ארצות הברית 
 שם לידה:  Jordan Timothy Jenks 
 שם במה:  Pi'erre Bourne 
 מוקד פעילות:  ארצות הברית 
 תקופת הפעילות:  מ-2010 
 מקום לימודים:  תיכון ריצ'לנד נורת'איסט 
 סוגה:  מוזיקת היפ הופ, טראפ 
 שפה מועדפת:  אנגלית 
 yopierre.com
 
ג'ורדן טימותי ג'נקס (באנגלית: Jordan Timothy Jenks; נולד ב-19 בספטמבר 1993), הידוע בשם הבמה פייר בורן (Pi'erre Bourne), הוא מפיק מוזיקלי, ראפר ופזמונאי בליזיאני-אמריקאי.
ראשית חייו

הוא נולד בפורט ריילי, קנזס, אך גדל בקולומביה, קרוליינה הדרומית למשפחה צבאית מקווינס, ניו יורק. כשהוא גדל, הוא היה מבלה את הקיץ אצל סבתו בקווינס, מה שהוביל להתעיניינותו באמני היפ הופ של החוף המזרחי. הוא קשור למובייל מלאכי, אמן ומוזיקאי רגאיי בליזיאני. הוא גם בן דוד של הראפר פאפוס (אנ'), שמוצאו ליברי. בהשראת דודו דווייט, שהיה ראפר וגרפיקאי, החל ג'נקס לראשונה להפיק ביטים כשהיה בבית הספר היסודי, באמצעות FL Studio במחשב של דודו.
קריירה

ג'נקס הלך לבית ספר לעיצוב גרפי במשך שנה לפני שנשר. בגיל 18 דודו עודד אותו להמשיך בקריירה שלו במוזיקה וג'נקס עבר לאטלנטה ללמוד הנדסת קול במכון SAE. בזמן הלימודים הוא נפגש והחל לשתף פעולה עם די ג'יי בורן ואן, שעודד אותו ליצור כלי נגינה משלו ולא להסתמך על דגימות. לאחר סיום הלימודים, האולפן בו עבדו השניים שכר אותו כמהנדס במשרה מלאה. בשנת 2015 החל ג'נקס לעבוד בחברת אפיק רקורדס כמהנדס סאונד, ועזב כעבור שנה כדי להתמקד בקריירה שלו.
בשנת 2016, ג'נקס החל להפיק עבור יאנג נודי (אנ') וטריפי רד. בפברואר 2017, הוא פגש את פלייבוי קרטי, תוך ששיתף איתו פעולה ברצועה "Woke Up Like This" והפיק את רוב הרצועות בפרויקט הבכורה שלו. שירם, "Magnolia", הגיע בשיאו למקום ה-29 במצעד הבילבורד הוט 100. בזכות הצלחת השיר, זכה ג'נקס להפיק מוזיקה עבור אמנים כגון 21 סבאג', טריפי רד, ריץ' דה קיד, ליל יאכטי, פיימוס דקס (אנ'), נאב, יאנג ת'אג וליל עוזי ורט. ג'נקס הוציא גם סדרת מיקסטייפים בשם The Life of Pi'erre ולו לייבל משלו, SossHouse, באינטרסקופ רקורדס. הוא הפיק את הסינגל "Watch" של טראוויס סקוט, בו משתתפים קניה וסט וליל עוזי ורט. הוא גם הפיק את אלבום הבכורה של פלייבוי קרטי, Die Lit. בנוסף, השתתף בהפקת אלבומיו של קניה וסט, Ye ו-Jesus Is King.
ב-8 במאי 2019, פייר בורן ומשתף הפעולה הצמוד יאנג נודי (אנ') הוציאו את המיקסטייפ המשותף שלהם, Sli'merre. בפרויקט, המורכב מ-12 שירים, הופיעו הראפרים דה-בייבי, מייגן די סטליון, בן דודו של נודי, 21 סבאג' וליל עוזי ורט. כל שירי המיקסטייפ הופקו על ידי פייר, והגיעו למקום הראשון במצעדי אפל מיוזיק בארצות הברית. המיקסטייפ עצמו הגיע לראשונה למקום ה-167 במצעד הבילבורד 200, והגיע בשיאו למקום ה-63 בשבוע לאחר מכן. ב-25 במרץ 2020, ג'נקס הופיע לראשונה במקום הראשון במצעד 100 המפיקים של הבילבורד, הודות לארבעה זיכויים בהפקת מהדורת הדלוקס של אלבומו השני של ליל עוזי ורט, Eternal Atake. ב-19 ביוני 2020, שנה לאחר צאת האלבום The Life of Pi'erre 4, יצאה לאלבום מהדורת דלוקס. בהמשך השנה, יצא השיר "Pain 1993" של הראפר דרייק בהשתתפות פלייבוי קרטי, מתוך המיקסטייפ Dark Lane Demo Tapes. השיר הגיע היישר אל המקום הרביעי במצעד הבילבורד הוט 100.
דיסקוגרפיה > אלבומי אולפן

2019: The Life of Pi'erre 4
דיסקוגרפיה > אלבומים משותפים

2018: Pi’erre & Cardo's Wild Adventure (עם קארדו)
2019: Sli'merre (עם יאנג נודי)
2020: The Wolf of Peachtree (עם ג'לי)
2021: Frazier Trill (עם פרזייר טריל)
דיסקוגרפיה > מיני-אלבומים

2014: King of the Hill
2016: SossGirl
דיסקוגרפיה > מיקסטייפים

2016: The Life of Pi'erre
2016: The Life of Pi'erre 2
2016: The Life of Pi'erre 3
הערות שוליים

↑  "Who is The Generational Sound Shaker Pi'erre Bourne". audiblwav.
1 2  "Meet Pi'erre Bourne, The "Magnolia" Producer Who Always Trusts His Gut".
↑  "Mobile Malachi". Channel5Belize.
1 2  "Vice Interview". Vice.
↑  "Pi'erre Bourne Talks Crafting 'Yo Pi'erre' With Playboi Carti, Touring With Drake & Metro Boomin' Studio Sessions". Billboard. נבדק ב-2018-03-06.
↑  "Yo, Pi'erre Bourne Is Out of Here". 8 באוגוסט 2017. {{cite web}}:  (עזרה)
↑  "Mass Appeal". Mass Appeal.
↑  "Pi'erre Bourne Tops Hot 100 Producers Chart, Powered by Lil Uzi Vert's 'Eternal Atake'". Billboard.
↑  @PierrrieBourne (18 ביוני 2020). "Africa got the album already what's it sounding like out there ??? #TLOP4 #DELUXE #ME" (Tweet). נבדק ב-19 ביוני 2020 – via Twitter. {{cite web}}:  (עזרה)
| --- | --- |
בקרת זהויות :  MusicBrainz: be0d7749-0974-48ba-93bb-6e974ec193a2
פלורן מאלודה

פלורן מאלודה (בצרפתית: Florent Malouda; נולד ב-13 ביוני 1980 בקאיין שבגיאנה הצרפתית) הוא כדורגלן עבר צרפתי ששיחק בעמדת הקיצוני השמאלי. לזכותו 80 הופעות במדי נבחרת צרפת וכן 4 הופעות נבחרת גיאנה הצרפתית. זכור בעיקר בשל תקופותיו באולימפיק ליון וצ'לסי.
קריירה

בצעירותו שיחק מאלודה במספר קבוצות קטנות בעירו. בגיל 16 עבר לגור בצרפת והחל לשחק בקבוצות הנוער של שאטורו. בשנת 1998 ערך את הופעת הבכורה במדי הקבוצה הבוגרת במשחק מול אנגולם במסגרת המחזור ה-28 של הליגה הצרפתית השנייה. מאלודה שיחק בשאטורו במשך ארבע עונות, בהן השתתף ב-59 משחקים וכבש 5 שערים.
בעונת 1999/2000 עבר לגנגאן אשר הציעה לו חוזה כספי גדול יותר מזה של שאטורו. מאלודה הפך לכוכב המרכזי של הקבוצה, הוא שיחק בקבוצה במשך שלוש עונות שבמהלכן השתתף ב-92 משחקים וכבש 15 שערים. בעקבות יכולתו, מספר קבוצות מהליגה הראשונה התעניינו ברכישתו.
בעונת 2002/2003 רכשה אולימפיק ליון את מאלודה מגנגאן תמורת מיליון אירו. תוך זמן קצר הפך לאחד משחקני המפתח במועדון, ועמה זכה ארבע פעמים באליפות צרפת ושלוש פעמים בגביע הצרפתי. כמו כן, הוביל את המועדון פעמיים לרבע גמר ליגת האלופות. במשך תקופתו בליון, השתתף מאלודה ב-138 משחקים בהם כבש 25 שערים. לאחר ארבע עונות נחשב מאלודה לאחד השחקנים הטובים בתפקידו. בשל כך הפך מאלודה לשחקן מבוקש במספר מועדונים בכירים באירופה.
ב-8 ביולי 2007 חתם במועדון האנגלי צ'לסי מהפרמייר ליג, ששילם לליון כ-20 מיליון אירו. במשך חצי העונה הראשונה שיחק בכל משחק, תחת שרביטו של ז'וז'ה מוריניו, אך כאשר מוריניו פוטר ואברהם גרנט מונה למאמנה החדש של צ'לסי, דעך מעמדו של מאלודה.
ב-16 ביולי 2013 חתם מאלודה בשורות טרבזונספור מליגת העל הטורקית. לאחר שסיים את חוזהו בטורקיה, חזר לצרפת וחתם במץ.
ב-23 באוגוסט 2015 חתם בדלהי דינמוס ההודית.
ב-26 בינואר 2018 חתם מאלודה בדיפרדנג' 03 מליגת העל הלוקסמבורגית.
קריירה בינלאומית

בשנת 2004 זומן מאלודה לראשונה לסגל נבחרת צרפת, ועמה שיחק במונדיאל 2006, ביורו 2008 וביורו 2012. עד שנת 2012 ערך בסך הכל 80 הופעות במדי הנבחרת, בהן כבש תשעה שערים.
ביוני 2017 הצטרף לנבחרת גיאנה הצרפתית, אמנם על פי חוקי פיפ"א כל שחקן יכול לשחק בנבחרת בוגרת אחת בקריירה שלו, אך הוא יכול היה להצטרף לגיאנה הצרפתית מאחר שהיא אינה חברה בפיפ"א. הוא ערך את הופעת הבכורה שלו נגד ג'מייקה במסגרת גביע הקריביים 2017.
פעילות ביולוגית

בפרמקולוגיה, פעילות ביולוגית או פעילות פרמקולוגית, מתארת את השפעות הסמים על אורגניזמים.
כאשר סם מורכב מתערובת מסובכת, הפעילות הביולוגית נקבעת על פי המרכיב הפעיל או על ידי הפרמקופוריה של החומר, אך היא יכולה להשתנות על ידי השפעת התרכובות השונות בתערובת. פרמטר נוסף הקובע את פעילותו הביולוגית של החומר הוא המינון. נפוץ למדי שההשפעה של הסם משתנה בהתאם למינון, ולכן פעמים רבות ההשפעות יכולות להפוך מעוזרות להרסניות בלקיחת מינונים שונים.
הפעילות הביולוגית תלויה באופן קריטי בספיגה, בהובלה, במטבוליזם ובפליטה (בראשי תיבות ADME).
בעוד שהחומר נחשב פעיל ביולוגית כל עוד מבצע אינטראקציה או משפיע על רקמת התאים בגוף האדם, חומר הנחשב פעיל פרמקולוגית בדרך כלל מתאר חומר בעל השפעות חיוביות. הפעילות הביולוגית הנפוצה ביותר בטבע היא רעילות של חומר.
בתחום הביומינרליזציה, המונח "פעילות ביולוגית" לרוב מתאר יצירה של מאגרי סידן פוספט על שטח הפנים של אובייקטים הממוקמים בתמיסה המדמה נוזלי גוף (בופר עם ריכוז יונים הדומה לדם).
היקף הפעילות הביולוגית נמדד ביחידות בינלאומית.
ראו גם

מבנה כימי
ערך זה הוא קצרמרבנושא כימיה. אתם מוזמנים לתרום לוויקיפדיה ו.
קבלת החלטות קבוצתית

קבלת החלטות קבוצתית (הידועה גם כקבלת החלטות שיתופית או קבלת החלטות קולקטיבית) היא תהליך שבו יחידים צריכים לנסח או לבחור ביחד חלופות העומדות בפניהם. לאחר מכן, ההחלטה אינה מיוחסת עוד לאדם יחיד שהוא חבר בקבוצה.
ההחלטות שמתקבלות על ידי קבוצות שונות לרוב מאלה שמתקבלות על ידי יחידים. דבר זה משמש במסגרות חברתיות שונות כמו מקומות עבודה, ארגוני התנדבות, קהילות, קבוצת מומחים, מדינות, פורומים בינלאומיים וכדומה.
על פי רעיון הסינרגיה, החלטות המתקבלות באופן קולקטיבי יכולות להיות יעילות יותר מהחלטות שמתקבלות על ידי אדם בודד. כמו כן, להסדרים שיתופיים מסוימים יש פוטנציאל ליצור תוצאות טובות יותר מאשר קבוצה שבה כל אחד פועל לגמרי על דעת עצמו. בתנאים יומיומיים רגילים, קבלת החלטות שיתופית או קבוצתית תהיה מועדפת לעיתים קרובות ותייצר יותר תועלת מאשר קבלת החלטות אינדיבידואלית כאשר יש זמן להתלבטות, דיון ודיאלוג ראויים. ניתן להשיג זאת באמצעות שימוש בוועדות, צוותים, קבוצות, שותפויות או תהליכים חברתיים שיתופיים אחרים.
במקרים מסוימים, יכולים להיות גם חסרונות לשיטה זו. במצבי חירום קיצוניים או במצבי משבר, צורות אחרות של קבלת החלטות עשויות להיות עדיפות שכן ייתכן שיהיה צורך לנקוט פעולות חירום עם פחות זמן להתלבטות. דוגמה נפוצה למצבים כאלה הם קבלת החלטות על ידי מפקדים בצבא או מפקדי כיבוש אש.
קיימים שיקולים נוספים להערכת ההתאמתה של מסגרת קבלת החלטות. לדוגמה, לעיתים עלול להתקיים קיטוב קבוצתי, דבר שגורם לכך שקבוצה תקבל החלטות קיצוניות יותר מאלה של חבריה הפרטיים. דוגמה אחרת לכשל של החלטה קבוצתית הוא חשיבת יחד כאשר השאיפה להשיג החלטה משותפת גורר להסכמה נמהרת או כאשר חברי הקבוצה מרגישים אחריות מופחתת שכן האחריות על נכונות ההחלטה מתחלקת על כלל חברי הקבוצה. דוגמה לכך היא ההחלטה על הפלישה למפרץ החזירים.
קיימות שיטות מובנות לקבלת החלטות בקבוצה כמו קבלת החלטות בקונצנזוס (כולל קונצנוזס רך), הצבעת רוב, הצבעת ניקוד (שבה כל אחד נותן ניקוד להצעה מסוימת וזו בעלת הניקוד הגבוה ביותר מנצחת) שיטת דלפי ועוד.
| --- | --- |
בקרת זהויות :  NLI: 987007545767505171  LCCN: sh85036201
פירושקה סבאדוש

| --- | --- |

 לידה:  9 בדצמבר 1893 בונהאד, הונגריה 
 פטירה:  28 במרץ 1967 (בגיל 73) בודפשט, הרפובליקה העממית ההונגרית 
 שם לידה:  Schaffer Piroska 
 מדינה:  הונגריה 
 השכלה:  האוניברסיטה לתאטרון ולקולנוע (1916) 
 בן או בת זוג:  Adorján Nagy (1918–1956) 
 
פירושקה סבאדוש (במקור עד 1899 שפר - Schaffer,; בהונגרית: Szabados Piroska; בונהאד, 9 בדצמבר 1893 – בודפשט, 28 במרץ 1967) הייתה שחקנית יהודייה-הונגרייה.
ביוגרפיה

פירושקה שפר נולדה במשפחה יהודית כבתם של מור סבאדוש (שפר) איש מכס ופיננסים (1840–1907) ושל לאורה בלאו (1853–1928) סבה וסבתה מצד אביה היו אליהו שפר ואילונה שילר, סבה וסבתה מצד אמה היו שלמה בלאו וקטלין בוסקוביץ. היא סיימה את לימודיה באוניברסיטה לאמנויות התיאטרון והקולנוע ולאחר מכן ב-7 באוגוסט 1917 החלה את הקריירה שלה בעיר קולוז'וואר. ב-1918 התחתנה שם עם השחקן אדוריאן נאג'. בדצמבר 1920 חתמה חוזה ב"תיאטרון שדרת אנדראשי". ב-4 ביוני 1921 הייתה לה הצלחה מאוד גדולה בהצגה בת המערכה האחת, "הקומיקאית הגדולה" ב"תיאטרון מרכז העיר" (Belvárosi Színház) בבודפשט במחזהו של לאסלו לקאטוש. היא שיחקה שם גם כמה תפקידים של סטרינדברג. ב-1 בינואר 1923 נקראה שוב לקולוז'וואר. ב-11 באוקטובר 1924 הופיעה לראשונה בתיאטרון הקאמרי (Kamara Színház) בתור הילדה ואנגל ב"בנאי האמן סולנס". היא הצטרפה לתנועה הפמיניסטית בשנות ה-20. בשנים 1930–1931 הופיע גם ב"תיאטרון החדש" (Új Színház). ב-1933 הופיעה ב"תיאטרון ההונגרי" וושוב ב"תיאטרון מרכז העיר". במיוחד בתפקידים נשיים רוחניים דרמטיים של דרמות מודרניות. היא שרדה את השואה ומייד אחרי מלחמת העולם השנייה הפכה לחברה בצוות התיאטרון הלאומי של בודפשט בשנים 1945–1948 וב-1948 התארחה שוב בתיאטרון מרכז העיר. משנת 1951 עבדה במשרד תרבות ובשנים 1947 עד 1950 הייתה המזכיר (האישה) של "האיגוד החופשי של השחקנים". בשנים 1953–1954 שיחקה בתיאטרון פטפי, ב-1954 ב"תיאטרון חלוץ", בין מרץ ליולי 1955 ב"תיאטרון יוז'ף אטילה" ב-1955–1958 ב"תיאטרון צבא העם ההונגרי".
תפקידיה העיקריים

יוליה (שייקספיר: רומיאו ויוליה)
מיס יוליה (סטרינדברג)
הילדה (איבסן: הבנאי האמן סולנס)
יוהנה (היירמנס: תקווה)
מיילדת (ג' האי: טיסהזוג)
רחל (הקומיקאית הגדולה)
ז'אן (מאמור)
האחות (טרגדיית ילדים)
לקריאה נוספת

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. IV. kötet (Rabatinszky Mária – Zwischenakt). Budapest: Az Országos Színészegyesület és Nyugdíjintézete. 1931.
הערות שוליים

↑  Az engedélyt tartalmazó BM rendelet száma/évszáma: 12565/1899. Forrás: MNL-OL 30805. mikrofilm 337. kép 1. karton. Névváltoztatási kimutatások 1899. év 58. oldal 30. sor.
↑  "Halotti bejegyzése a Budapest XII. kerületi polgári halotti akv. 744/1967. folyószáma alatt".
↑  "Szabados Mór halotti bejegyzése a Budapest VI. kerületi polgári halotti akv. 1302/1907. folyószáma alatt".
↑  "Blau Leonóra (Laura) halotti bejegyzése a Budapest VI. kerületi polgári halotti akv. 487/1928. folyószáma alatt".
פילודוסידה

| פילודוסידה |
| --- | --- |

מיון מדעי
ממלכה:: בעלי חיים
מערכה:: תולעים טבעתיות
מחלקה:: רב זיפיות
סדרה:: פילודוסידה
שם מדעי
 Phyllodocida

פילודוסידה (Phyllodocida) היא סדרה של תולעים רב-זיפיות במחלקה אסיקולטה (Aciculata). תולעים אלה הן לרוב ימיות, אם כי חלקן נמצאות במים מליחים. רובן יצורים מיונטיים פעילים, הנעים על פני השטח, חופרים במשקעים או חיים בסדקים בסלע. חלקן בונות צינורות שבהם הן חיות וחלקן חיות בים הפתוח, שוחות בעמודי מים. לפי הערכות יש בסדרה יותר מ-4,600 מינים שזוהו.
מאפיינים

פילודוסידה הן תולעים מפולחות וגודלן נע בין מילימטרים בודדים למעל מטר. כל קטע נושא זוג פרפודיות (בליטות) דמויות משוט. בפרוסטומיום (ראש התולעת, חלקה הקדמי) יש בדרך כלל זוג עיניים או שני זוגות, זוג מחושי גב, זוג מחושי גחון וזוג איברים על הצוואר. הפריסטומיום (החלק הקדמי של הגוף מיד אחרי הפרוסטומיום) הוא טבעת המוסתרת לרוב על ידי הפרוסטומיום והחלק הראשון. לפילודוסידה יש חדק שרירי עם זוג לסתות או יותר. הקטעים האמצעיים נוטים להיות שונים מאלה שנמצאים מאחור. יש להם צירי גב וגחון מוגדלים (ספחים עדינים), אונות פרפודיאליות (דמויות רגליים) וזיפים (Chaeta). למינים מסוימים יש נספחים בעלי תפקידים מיוחדים אך לרובם יש מקטעים רבים הדומים זה לזה אך משתנים בגודלם ובצורתם לאורך הגוף ללא שינויים פתאומיים בזיפים ובאונות דמויות הרגליים.
ביולוגיה

תולעים בסדרה זו הן בדרך כלל טורפות או אוכלות נבלות.
קשרים פילוגנטיים

שלוש תת-הקבוצות העיקריות הן אפרודיטיפורמיה (בהן משפחת האפרודיטידיאה), גליצריפורמיה ונרידיפורמיה. האפרודיטיפורמיה מאופיינת בנוכחות של כנפי חפיה, קשקשים על מקטעים מתחלפים. הגליצריפורמיה מאופיינות בנוכחות של פרוסטומיומים ייחודיים בצורת חרוט וטבעות. סיווג הנרידיפורמיה בעייתי יותר. אין לה מאפיינים משותפים המבדילים אותה מתת הקבוצות האחרות באופן אוניברסלי. קיימת הסכמה לגבי המונופילטיות של קבוצה הכוללת את משפחות ה-Hesionidae, Nereididae ו-Chrysopetalidae, אך הדעות חלוקות לגבי Pilargidae, ומחקרים מולקולריים ומורפולוגיים נמשכים.
משפחות

משפחות מוכרות:
תת-סדר אפרודיטיפורמיה
תת סדר Glyceriformia
תת-סדר Nereidiformia
תת-סדר Phyllodocida incertae sedis
תת-סדר Phyllodociformia
טקסון ללא מקור
הערות שוליים

1 2  World Register of Marine Species
↑  Tree of Life Web Project
↑  Encyclopedia of Life
↑  Glasby, C.J. 1993.
↑  Pleijel, F., and Dahlgren, T.G. 1998.
↑  Dahlgren, T.G., Lundberg, J., Pleijel, F., and Sundberg, P. 2000.
| --- | --- |
בקרת זהויות :  NLI: 987007545893505171 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.